stanford-oval/wikipedia huggingface dataset:
Norinco
Esimerkkejä Norinco-konsernin tuotteista

Alla oleva kuvagalleria antaa vinoutuneen kuvan Norincon tuotetarjonnasta. SIPRIn mukaan on liikevaihdolla mitattuna noin 78 prosenttia konsernin tuotannosta on tarkoitettu siviilikäyttöön.
Kansan vapautusarmeijan kevyt palveluspistooli QSZ-92.
QBU-88-tarkkuuskivääri.
Type 80 -konekivääri tarkastuspisteellä Syyriassa.
W-85, raskas konekivääri (12,7×108 mm).
Type 69 RPG -kevytsinko.
PF98-panssarintorjunta-ase.
Type 87 -kranaatinheitin.
Norinco Type 85 -taistelupanssarivaunu.
MBT 2000 -taistelupanssarivaunu.
Norinco Type 96A -taistelupanssarivaunu.
Kansan vapautusarmeijan Norinco Type 99 -taistelupanssarivaunu.
Aiheesta muualla

China North Industries Group (NORINCO (G)) (englanniksi) (globalsecurity.org)
Esimerkkejä konsernin valmistamista pienemmistä aseista - Norinco (Company) Product List: Infantry / Small Arms (englanniksi) (militaryfactory.com)
Esimerkkejä konsernin valmistamista tankeista yms - NORINCO (Company) Chronological Equipment List: Armor / Land Systems (englanniksi) (militaryfactory.com)
| --- | --- |
Auktoriteettitunnisteet :  ISNI
Eero Utter

Eero Utter (s. 1933) on suomalainen kaupan alan yritysjohtaja ja vuorineuvos. Hän toimi Keskon pääjohtajana vuosina 1988–1993 – aluksi nopean talouskasvun aikana, sitten Suomen 1990-luvun laman alettua.
Utter valmistui kauppatieteiden kandidaatiksi. Hän julkaisi kirjat Vähittäiskaupan rakenteen kehitys Suomessa vv. 1952–1970 (1972) ja EC-integraation vaikutukset teollisuusyritystemme toimintaedellytyksiin (1988).
Nattie Neidhart

| Natalya Neidhart |
| --- | --- |

Henkilötiedot
Syntynyt: 27. toukokuuta 1982 (ikä 42)  Calgary, Alberta 
Kansalaisuus:   Kanada 
Showpainija
Kehänimet:  Natalya    Nadia Hart    Nattie Neidhart 
Aktiivisena:  2000–
Pituus:  165 cm 
Paino:  61 kg 
Kouluttajat:  Stu Hart   Tyson Kidd 
Natalie ”Nattie” Katherine Neidhart (s. 27. toukokuuta 1982) on kanadalainen showpainija. Hänet tunnetaan parhaiten paininimellään Natalya. Hän työskentelee tällä hetkellä World Wrestling Entertainmentin RAW brändissä. Hän on kolmannen sukupolven painija sekä Hart Foundation-ryhmän ja WWE Hall of Famen jäsenen Jim Neidhartin tytär. Neidhart on äitinsä kautta Hart-painiperheen jäsen, johon kuuluu muun muassa  Bret "Hitman" Hart.
Uran alku

Neidhart sai muodollisen ammatillisen painikoulutuksen Hart-perheen Ross ja Bruce Hartilta. Hän aloitti Eric Bischoffin johtaman nuorisolle tarkoitetun Mat Rats-organisaaton isäntänä ja kuuluttajana vuosituhannen alussa. Vuonna 2003 Neidhart aloitti Hart-perheen omassa promootiossa Stampede Wrestlingissä kehänimellä Nattie Neidhart, jossa hän paini isänsä kanssa. Vuoden 2005 aikana hän voitti kahdesti Stampede Wrestling Women's Pacific Championship-mestaruuden. Painiessaan myös välillä Japanissa hän käytti kehänimeä Nadia Hart. Painiessaan Japanissa Neidhartin ristisiteet vaurioituivat ja joutui vuoden 2006 alussa leikkaukseen ja olemaan sivussa kehätoiminnasta puoli vuotta. Neidhartin viimeinen ottelu Stampedessä oli 26.1.2007 oli Veronika Vicea vastaan, koska hän oli allekirjoittanut sopimuksen WWE:n kanssa.
WWE > The Hart Dynasty

Neidhart siirrettiin aluksi WWE:n johtamiin Florida Championship Wrestling ja Ohio Valley Wrestling brändeihin. Hän debytoi yhdessä serkkujensa Teddy Hartin ja Harry Smithin kanssa Next Generation Hart Foundation-ryhmänä. Vuonna 2008 Natalya siirrettiin WWE:n pääsarjaan Smackdown, jossa hän toimi aluksi ilkeänä hahmona. Alussa hän otteli paljon Victorian kanssa  Michelle McCoolia ja Bella Twinsejä vastaan.
Smackdownista Natalya siirtyi ECW-brändiin vuoden 2009 alussa. Ensimmäisen ottelussa ECW:ssä Natalya voitti Alicia Foxin. Natalya osallistui vuoden 2009 Wrestlemania 25:n otteluun "Miss WrestleMania" Battle Royal, jonka voitti miespainija Santina Marella. Hieman myöhemmin ECW:hen liittyi myös David Hart Smith, jolloin muodostettiin jälleen  The Hart Dynasty-joukkue. The Hart Dynasty siirrettiin takaisin Smackdowniin kesäkuun lopussa. The Hard Dynasty sai menestystä vasta seuraavan vuoden keväällä ensin osallistumalla WrestleMania XXVI:ssä auttamassa setäänsä Bret Hartia ottelussa  Vince McMahonia vastaan ja sitten voittamalla joukkuemestaruuden The Miziltä ja The Big Show:lta pari viikkoa myöhemmin. He olivat myös viimeiset mestarit, jotka pitivät World Tag Team Champions- nimistä mestaruutta hallussa. The Hart Dynasty hävisi mestaruuden Night of Champions-tapahtumassa joukkueiden eliminointi ottelussa Cody Rhodesille ja Drew McIntyrelle. Pian tämän häviön jälkeen The Hart Dynasty hajosi.
WWE > WWE mestaruudet

The Hart Dynastyn jälkeen Natalya aloitti ottelut yksilönä. Natalya aloitti Diivojen mestaruuden metsästämisen Michelle McCoolilta syksyllä 2010. Lopulta Natalya onnistui voittamaan usean yrityksen jälkeen WWE Divas Championship-mestaruus Survivor Series-tapahtumassa tasoitusottelussa ensimmäistä kertaa Joulukuussa Natalya osallistui yhdessä Beth Phoenixin kanssa TLC: Tables, Ladders & Chairs-tapahtumassa ensimmäiseen naisten joukkueen pöytäotteluun Team Lay-Coolia vastaan . Natalyan Diva-mestaruus kausi kesti 70 päivää, kunnes hävisi mestaruuden Royal Rumblessa Evelle. Natalya saavutti seuraavan mestaruuden  vuonna 2017 voittamalla SummerSlamissä Naomilta WWE SmackDown Women's Championship-mestaruuden. Natalyasta tuli ensimmäinen nainen joka on pitänyt hallussaan Divas Championship-mestaruutta SmackDown naisten mestaruutta. Natalya hävisi mestaruuden 86 päivää myöhemmin Charlotte Fleirille.
Natalya saavutti seuraavan mestaruuden  vuonna 2017 voittamalla SummerSlamissä Naomilta WWE SmackDown Women's Championship-mestaruuden. Natalyasta tuli ensimmäinen nainen, joka on pitänyt hallussaan Divas Championship-mestaruutta SmackDown naisten mestaruutta. Natalya hävisi mestaruuden 86 päivää myöhemmin Charlotte Fleirille.
Vuonna 2021 Natalya liittoutui Taminan kanssa ja muodostivat joukkueen. He osallistuit Wrestlemania 37:ssa joukkuemestaruusotteluun, mutta eivät onnistuneet voittamaan sitä. Toukokuussa Smackdownissa he onnistuivat viimein voittamaan mestaruus Baszlerilta ja Nia Jaxilta. He pitivät mestaruutta hallussaan 4 kuukautta, kunnes hävisit Nikki A.S.H.:ille ja Rhea Ripleylle.
Yksityiselämä

Natalie Neidhart on painija Jim "The Anvil" Neidhartin ja Elizabeth "Ellie" Hartin tytär (Stu Hartin tytär), mikä tekee hänestä kolmannen sukupolven painijan. Neidhartin isä Jim Neidhart kuoli 13. elokuuta 2018. Neidhart alkoi seurustella vuonna 2001 TJ Wilsonin kanssa, jonka on tuntenyt 12-vuotiaasta asti. Wilson tunnetaan paininimellä Tyson Kidd. Pari avioitui vuonna 2013 ja häät esitettiin Total Divas-tv-sarjassa. Natalya ilmoitti 2019 WretleZone-fanisivuston haastattelussa olevansa vapaaehtoisesti lapseton.
Mestaruudet ja saavutukset

Guinness World Records
Eniten esiintymisiä WWE:n naispainijana PPV-tapahtumissa - 75 kertaa
Eniten otteluita WWE:n naispainijana - 1514 ottelua
Eniten voitettuja otteluita WWE:n naispainijana - 663 ottelua
Eniten WWE wrestlemania esiintymisiä WWE:n naispainijana - 8 kertaa
Eniten WWE RAW ottelua naispainijana - 174 ottelua
Eniten WWE Smackdown ottelua naispainijana - 200 ottelua
NWA: Extreme Canadian Championship Wrestling'
ECCW Women's Championship (1 kerta)
Stampede Wrestling
Stampede Women's Pacific Championship (2 kertaa)
WWE
WWE Divas Championship (1 kerta)
WWE SmackDown Women's Championship (1 kerta)
WWE Women's Tag Team Championship (1 kerta) –  Taminan kanssa
Nattie Neidhart vuonna 2006 tekemässä Sharpshooter-painiliikettä Arielille.
The Hart Dynasty vuonna 2010
Natalya SmackDown Women's Champion-mestarina
Soinnillinen labiovelaarinen approksimantti

| --- | --- |
IPA:  w
UPA:  w
X-SAMPA:  w
Kirshenbaum:  w
IPA – Unicode:  U+0077
Soinnillinen labiovelaarinen approksimantti on konsonanttiäänne, joka esiintyy useimmissa puhutuissa kielissä, kuten englannissa. Kansainvälisessä foneettisessa aakkostossa sen merkki on ⟨w⟩.
Berkshire

| Berkshire |
| --- | --- |
 Lippu
 Berkshiren sijainti Englannissa.
  
Valtio:  Yhdistynyt kuningaskunta
Maa:  Englanti
Alue:  Kaakkois-Englanti
Hallinto:  
 – hallinnollinen keskus:  Reading
 – suurin kaupunki:  Reading (204 000 as.)
Pinta-ala:  1 262 km²
Väkiluku (2021):  951 000
 – väestötiheys:  754 as./km²
  West Berkshire Council  Reading Borough Council  Wokingham Borough Council  Bracknell Forest Council  Royal Borough of Windsor & Maidenhead  Slough Borough Council  
Berkshire on muodollinen ja historiallinen kreivikunta Kaakkois-Englannissa, Thamesin jokilaaksossa, Lontoosta länteen. Vuonna 1998 se menetti hallinnollisen asemansa ja jaettiin kuuteen itsenäiseen yhtenäishallintopiiriin: Bracknell Forestiin, Readingiin, Slough’hun, West Berkshireen, Windsoriin ja Maidenheadiin sekä Wokinghamiin. Vuoden 2021 väestönlaskennan mukaan muodollisen kreivikunnan asukasluku oli noin 951 000.
Berkshire tunnetaan myös nimellä ”kuninkaallinen Berkshire”, sillä hallitsijan virallinen asunto, Windsorin linna, sijaitsee siellä. Kreivikunta on yksi Englannin vanhimmista, ja sen rajat juontavat juurensa 800-luvulle, Alfred Suuren aikaan. Reading on toiminut kreivikunnan hallinnollisena keskuksena vuodesta 1867 lähtien; sitä ennen keskus oli Abingdon.
Maantiede

Berkshiren pinta-ala on 1 262 neliökilometriä. Kreivikunnan suurin leveys lännestä itään on 76 kilometriä ja pituus etelästä pohjoiseen 28 kilometriä. Rajanaapureita ovat Oxfordshire ja Buckinghamshire pohjoisessa, Suur-Lontoo idässä, Surrey kaakossa, Hampshire etelässä ja Wiltshire lännessä.
Kreivikunnan itäosa sijaitsee lähes kokonaan Thamesin sorapohjaisessa jokilaaksossa. Maaperä on paikoin niukkaravinteista ja metsän peittämää, esimerkiksi Windsor Great Parkin alueella. Länsiosissa on Berkshire Downsin liitukiviharjanteita, joiden korkein huippu on Inkpen Beacon (297 m). Thames on kuluttanut harjanteiden läpi laakson, joka tunnetaan nimellä Goring Gap. Thamesin ja sen sivujoen Kennetin laaksoihin on rakennettu länteen johtavia rautateitä.
Berkshire sijaitsee Etelä-Englannissa, minne kulkeutuu ajoittain mantereista ilmaa muusta Euroopasta. Tämä voi tehdä talvista kylmiä ja kesistä kuumia ja kosteita. Kreivikunta sijaitsee myös Pohjois-Atlantin matalapaineiden kulkureittien ulkopuolella, minkä vuoksi siellä sataa suhteellisen vähän verrattuna Ison-Britannian länsi- ja pohjoisosiin. Thamesin jokilaaksossa vuotuinen sademäärä jää yleensä alle 600 millimetrin. Suurin osa sateista ajoittuu kesään, jolloin ukkosmyrskyjä esiintyy runsaasti. Esimerkiksi Bracknellissä satoi 7. toukokuuta 2000 yhden tunnin aikana peräti 65 millimetriä vettä.
Historia

Esihistoriallisella ajalla Berkshire Downsin alueella sijaitsi useita asuinpaikkoja, joita harjutiet yhdistivät toisiinsa ja läheiseen Stonehengeen Wiltshiren kreivikunnassa. Historiallisen Berkshiren (nykyisen Oxfordshiren) alueella sijaitsee myös Uffingtonin valkoinen hevonen, joka on rautakaudella kukkulanrinteeseen tehty jättimäinen liitukuvio. Berkshiren jokilaaksoista ja itäosista on löydetty jäännöksiä useista rautakautisista kylistä. Readingin lounaispuolella Silchesterissä sijaitsi belgien asutuskeskus, josta kehittyi myöhemmin roomalaisten teiden tärkeä risteyspaikka.
Keskiajalla Berkshire kuului vuorotellen anglosaksien Wessexille ja Mercialle. Wessexin kuningas Alfred Suuri syntyi vuonna 848 Wantagen kylässä, joka sijaitsee nykyisen Berkshiren alueella. Englannin normannivalloituksen (1066) jälkeen Thamesin jokilaakson strateginen merkitys kasvoi, mikä johti ensimmäisen Windsorin linnan rakentamiseen.  Wallingford ja Abingdon olivat keskiajalla Berkshiren merkittävimpiä kaupunkeja.
Berkshiren sijainti lähellä Lontoota ja keskeisiä liikenneväyliä kiihdytti teollistumista ja kaupungistumista. 1800-luvulla väestönkasvu keskittyi Readingiin, joka oli kreivikunnan hallinnollinen keskus. Ensimmäisen maailmansodan jälkeen Slough kehittyi tärkeäksi teollisuuskaupungiksi, ja myöhemmin väestönkasvu suuntautui erityisesti Bracknelliin, josta tuli yksi Britannian uusista kaupungeista.
Hallinto

Berkshiren paikallishallinto on ollut kaksitasoinen vuodesta 1998, jolloin kreivikunnanvaltuusto ja hallintopiirit lakkautettiin ja valta siirtyi kuudelle yhtenäishallintopiirille. Jokaisen yhtenäishallintopiirin valtuusto käyttää ylintä päätösvaltaa omalla alueellaan ja vastaa lakisääteisten palveluiden tuottamisesta asukkaille.
| 1>  taso | 2>  taso | Tyyppi | Väkiluku (2021) | Pinta-ala (km²) |
| --- | --- | --- | --- | --- |
| West Berkshire | West Berkshire | yhp. | 162 000 | 704 |
| Reading | Reading | ” | 173 000 | 40 |
| Wokingham | Wokingham | ” | 178 000 | 179 |
| Bracknell Forest | Bracknell Forest | ” | 125 000 | 109 |
| Windsor ja Maidenhead | Windsor ja Maidenhead | ” | 154 000 | 197 |
| Slough | Slough | ” | 158 000 | 33 |
Office for National Statisticsin mukaan Berkshiressä oli huhtikuussa 2024 yhteensä 104 kuntaa, joista useimmilla on oma vaaleilla valittu kunnanvaltuusto. Kuntien päätäntävalta on kuitenkin rajallinen ylempiin hallintotasoihin nähden. Ne toimivat neuvoa-antavassa roolissa kaavoituksessa ja vastaavat itsenäisesti muun muassa leikkipaikoista, bussikatoksista ja yhteisötiloista. Kreivikuntaan kuuluu myös alueita – kuten Reading, Slough, Windsor ja Maidenhead – joissa ei ole paikallista itsehallintoa, vaan päätöksenteko on keskitetty ylemmille hallintotasoille.
Yhdistyneen kuningaskunnan hallitsija nimittää kaikkiin muodollisiin kreivikuntiin lordiluutnantin ja suurseriffin. Berkshiren lordiluutnanttina on toiminut lokakuusta 2023 lähtien Andrew Try, Esq. Hänen tehtäviinsä kuuluvat muun muassa kuninkaallisten vierailujen järjestäminen, kunniamerkkien ja palkintojen myöntäminen monarkin puolesta sekä yhteistyö armeijan kanssa. Lordiluutnantti palvelee yleensä 75-vuotiaaksi asti ja voi nimittää itselleen varaluutantin ja apulaisluutnantteja. Suurseriffi, jonka toimikausi kestää vuoden, avustaa lordiluutnanttia kuninkaallisten vierailujen järjestämisessä, tukee oikeuslaitoksen toimintaa ja edistää yhteistyötä viranomaisten, oikeusistuinten ja vapaaehtoisjärjestöjen välillä.
Talous

Hyvien tie- ja ratayhteyksien ansiosta monet Berkshiren asukkaat käyvät päivittäin töissä Lontoossa, jopa kreivikunnan läntisimmistä asutuskeskuksista, kuten Hungerfordista ja Newburystä. Maidenheadissa, Wokinghamissa ja muissa moottoritie M4:n varrella sijaitsevissa kaupungeissa toimii perinteisen teollisuuden ohella huipputekniikan ja ohjelmistoalan yrityksiä. Maatalous on keskittynyt kreivikunnan länsiosaan, missä liitupitoinen maaperä soveltuu erityisesti viljanviljelyyn. Lisäksi Newburyssä ja Lambournissa jalostetaan ravihevosia.
Liikenne > Tiestö

Berkshiren halki kulkee kaksi merkittävää tietä:
Moottoritie M4, joka yhdistää Lontoon ja Bristolin, kulkee itä-länsisuunnassa ja ohittaa kreivikunnan suurimmat asutuskeskukset;
Maantie A34, joka yhdistää Oxfordin ja Southamptonin, kulkee pohjois-eteläsuunnassa ja ohittaa Newburyn kaupungin.
Liikenne > Rautatiet

Kreivikunnan läpi kulkee myös tärkeitä rautateitä:
Lontoon Paddingtonin rautatieasemalta Bristoliin ja Lounais-Englantiin johtava rata kulkee itä-länsisuunnassa ja ohittaa suurimmat asutuskeskukset;
Readingin rautatieasema on merkittävä risteysasema, jonka kautta kulkee ratoja kaikkiin ilmansuuntiin.
Väestö

Vuonna 2021 Berkshiren muodollisessa kreivikunnassa asui noin 951 000 ihmistä, ja sen suurimmat asutuskeskukset olivat:
| Asutuskeskus | Hallinnollinen alue | Väkiluku (2021) | Lähde |
| --- | --- | --- | --- |
| Reading | Reading | 204 000 |  |
| Slough | Slough | 167 000 |  |
| Bracknell | Bracknell Forest | 79 000 |  |
| Maidenhead | Windsor ja Maidenhead | 67 000 |  |
| Wokingham | Wokingham | 50 000 |  |
| Newbury | West Berkshire | 42 000 |  |
| Caversham | Reading | 33 000 |  |
| Windsor | Windsor ja Maidenhead | 32 000 |  |
| Woodley | Wokingham | 28 000 |  |
| Thatcham | West Berkshire | 26 000 |  |
| Ascot | Windsor ja Maidenhead | 24 000 |  |
| Sandhurst | Bracknell Forest | 20 000 |  |
Tunnukset > Lippu

Berkshiren lipussa on keltaisella pohjalla tammi ja uroshirvi, jotka ovat olleet kreivikunnan symboleja  jo satojen vuosien ajan. Ne liittyvät legendaan 1300-luvulla eläneestä metsästäjä Hernestä, joka hirttäytyi tammeen jouduttuaan kuninkaan epäsuosioon. Tarinan mukaan hänen rauhaton henkensä ilmestyi uroshirven hahmossa. Lippu otettiin virallisesti käyttöön 27. helmikuuta 2017 Berkshiren lordiluutnantin ja 24 paikallisjärjestön aloitteesta.
Tunnukset > Nimikkokukka

Vuonna 2004 suvikello valittiin Berkshiren nimikkokukaksi Plantlife International -järjestön järjestämässä yleisöäänestyksessä. Suvikelloa kasvaa erityisesti Loddonjoen varrella, ja paikalliset tuntevat sen nimellä Loddon lily eli ’loddoninlilja’.
Tunnukset > Perinneruoat

Berkshiren perinneruokiin kuuluvat Berkshire hog, joka on sienten, sipulin ja yrttien kera kermassa haudutettu porsaankyljys, sekä Berkshire faggots, salvialla maustetut porsaanlihapullat.
Aiheesta muualla

Kuvia tai muita tiedostoja aiheesta Berkshire Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat  Tšekki 
Thames ja Windsorin linna.
West Berkshire
Reading
Wokingham
Bracknell Forest
Windsor ja Maidenhead
Slough
Berkshiren kunnat.
Peltoja Berkshire Downsin alueella.
Taloja Kennetjoen varrella Readingin kaupungissa.
Hannu Seppälä

Hannu Seppälä (3. helmikuuta 1944 Kouvola – 13. maaliskuuta 1991 Helsinki) oli suomalainen ekonomi ja yritysjohtaja. Hänelle myönnettiin Vuoden liikemiehen tunnustus vuonna 1987, jolloin hän toimi Seppälän toimitusjohtajana.
Seppälä perusti Seppälä-ketjun siskonsa Liisa Lipsasen kanssa. Sen toiminta laajeni valtakunnalliseksi, mutta Seppälä myytiin Stockmannille vuonna 1988. Hannu Seppälä omisti myös kiinteistösijoitusyhtiö Hannu Seppälä Development Ltd:n ja oli sen toimitusjohtaja. Hän teki itsemurhan vuonna 1991. Häneen olivat vaikuttaneet voimakkaasti Portugalissa tehdyt, epäonnistuneet maakaupat.
Michael Bradley

| 0 | 1 | 2 |
| --- | --- | --- |

Henkilötiedot
Koko nimi: Michael Sheehan Bradley
Syntymäaika: 31. heinäkuuta 1987 (ikä 37)
Syntymäpaikka: Princeton, New Jersey, Yhdysvallat
Pelipaikka: keskikenttäpelaaja
Pituus: 185 senttimetriä
Seura
Seura: Toronto FC
Pelinumero: 4
Junioriseurat
: Chicago Sockers
Seurat
| Vuodet | Seura | O (M) |
| 2004–2005 2005–2008 2008–2011 2011 2011–2012 2012–2014 2014– | MetroStars Heerenveen Mönchengladbach → Aston Villa (laina) Chievo Roma Toronto FC | 30 (1) 57 (16) 76 (10) 3 (0) 35 (1) 41 (2) 6 (1) |
Maajoukkue
| 2006– | Yhdysvallat | 140 (17) |
 Seurajoukkueuran tilastot kattavat vain kansalliset sarjat, päivitetty 23. toukokuuta 2014.  Maajoukkueuran tilastot päivitetty 3. lokakuuta 2018.
Michael Sheehan Bradley (s. 31. heinäkuuta 1987 Princeton, New Jersey, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa MLS-liigan Toronto FC:tä.
Bradley aloitti ammattilaisuransa MLS:n MetroStarsissa, jota edusti vuosina 2004–2005. Vuonna 2006 hän siirtyi Eurooppaan, alankomaalaiseen Heerenveeniin, josta vuonna 2008 saksalaiseen Mönchengladbachiin. Jälkimmäisellä kaudellaan Heerenveenissä hän teki yhden kauden maaliennätyksensä, 16 liigamaalia, ja sijoittui Eredivisien maalipörssin jaetulle sijalle kuusi. Alkuvuonna 2011 hän siirtyi loppukauden 2010–2011 kattavalla lainasopimuksella Englannin Valioliigan Aston Villaan, mutta toisin kuin aiemmissa seuroissaan, ei saavuttanut paikkaa joukkueen vakiokokoonpanossa.
Elokuussa 2011 Bradley siirtyi italialaisseura Chievo Veronaan. Hän sai kehuja nopeasta sopeutumisestaan uuteen maahan ja Serie A:n pelitapaan. Heinäkuussa 2012 hän siirtyi nelivuotisella sopimuksella yhteen saman sarjan suurseuroista, AS Romaan, joka antoi Chievolle siirtokorvauksena 3,75 miljoonaa euroa. Ensimmäisellä kaudellaan Romassa hän sai hyvin peliaikaa, pelaten 30 liigaottelua, 24:ssä avauskokoonpanossa, ja viisi Italian cupin ottelua, kaikissa avauskokoonpanossa. Roma sijoittui Italian cupissa vuonna 2013 toiseksi Lazion jälkeen; Bradley pelasi loppuottelussa täydet 90 minuuttia. Seuraavalla kaudella hänen peliaikansa Romassa väheni selvästi ja tammikuussa 2014, Serie A:n kauden 2013–2014 ollessa kesken, Bradley palasi MLS-liigaan kanadalaisseura Toronto FC:n hankittua hänet seitsemällä miljoonalla eurolla.
Yhdysvaltain maajoukkueessa Bradley teki ensiesiintymisensä vuonna 2006. Hän saavutti Yhdysvaltain riveissä CONCACAF Gold Cupin voiton vuonna 2007. Hän on pelannut jalkapallon maailmanmestaruuskilpailuissa vuonna 2010. Hän pelasi turnauksessa neljä ottelua, kaikissa täydet minuutit, ja teki yhden maalin, 2–2-tasoitusmaalin alkulohko-ottelussa Sloveniaa vastaan. Kaikkiaan Bradley on pelannut 140 maaottelua ja tehnyt niissä 17 maalia.
Bradleyn isä Bob on Yhdysvaltain maajoukkueen entinen päävalmentaja.
Aiheesta muualla

Kuvia tai muita tiedostoja aiheesta Michael Bradley Wikimedia Commonsissa
Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley
Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Yhdysvaltain joukkue – Jalkapallon MM-kilpailut 2014
1 Howard
2 Yedlin
3 Gonzalez
4 Bradley
5 Besler
6 Brooks
7 Beasley
8 Dempsey
9 Jóhannsson
10 Diskerud
11 Bedoya
12 Guzan
13 Jones
14 Davis
15 Beckerman
16 Green
17 Altidore
18 Wondolowski
19 Zusi
20 Cameron
21 Chandler
22 Rimando
23 Johnson
Valmentaja Klinsmann
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Paula Salastie

Paula Kaarina Salastie (o.s. Kiikka; s. 5. heinäkuuta 1978 Hyvinkää) on suomalainen yritysjohtaja.
Salastie on koulutukseltaan taloushallinnon tradenomi ja rakennuspiirtäjä. Hän on Martti Kiikan tytär. Salastie toimi vuosina 2011–2015 Teknoksen hallituksen puheenjohtajana ja siirtyi 16. huhtikuuta 2015 sen konsernijohtajaksi. Hän aloitti uransa Teknoksessa vuonna 1997. Salastie valittiin Vuoden liikemieheksi vuonna 2016. Hän omisti tuolloin Teknoksesta 95 %.
Salastie on naimisissa ja hänellä on kaksi lasta.
DaMarcus Beasley

| 0 | 1 | 2 |
| --- | --- | --- |

Henkilötiedot
Koko nimi: DaMarcus Lamont Beasley
Syntymäaika: 24. toukokuuta 1982 (ikä 42)
Syntymäpaikka: Fort Wayne, Yhdysvallat
Pelipaikka: laitalinkki/laitapuolustaja
Pituus: 173 senttimetriä
Junioriseurat
: IMG Soccer Academy
Seurat
| Vuodet | Seura | O (M) |
| 1999 2000–2004 2004–2007 2006–2007 2007–2010 2010–2011 2011– | LA Galaxy Chicago Fire PSV Eindhoven Manchester City (laina) Rangers Hannover 96 Puebla FC | 0 (0) 98 (14) 56 (10) 18 (3) 29 (4) 4 (0) 89 (12) |
Maajoukkue
| 2001– | Yhdysvallat | 126 (17) |
 Seurajoukkueuran tilastot kattavat vain kansalliset sarjat, päivitetty 2. maaliskuuta 2014.  Maajoukkueuran tilastot päivitetty 3. lokakuuta 2018.
DaMarcus Lamont Beasley (s. 24. toukokuuta 1982 Fort Wayne, Yhdysvallat) on yhdysvaltalainen jalkapalloilija. Hän on pelipaikaltaan laitalinkki tai -puolustaja ja on pelannut Euroopassakin alankomaalaisessa PSV Eindhovenissa, englantilaisessa Manchester Cityssä, skotlantilaisessa Rangersissa ja saksalaisessa Hannover 96:ssa. Beasley on tunnettu muun muassa nopeudestaan.
Beasley on pelannut Yhdysvaltain maajoukkueessa 126 ottelua ja tehnyt niissä 17 maalia. Hän pelasi MM-kilpailuissa 2006 kahdessa ottelussa avauskokoonpanossa ja tuli yhdessä ottelussa vaihtopelaajana kentälle.